open-index/open-wikipedia-markdown huggingface dataset:
লা দিভিনা কোম্মেদিয়া

***দিভিনা কোম্মেদিয়া*** ( দান্তে কর্তৃক রচিত একটি সুদীর্ঘ মহাকাব্য। বিশ্ব সাহিত্যের সবচেয়ে প্রসিদ্ধ কাজগুলোর অন্যতম এই মহাকাব্যটি এর ইংরেজি অনুবাদ **ডিভাইন কমেডি** () নামেই বিশ্বে সুপরিচিত। বাংলা ভাষা সহ পৃথিবীর অসংখ্য ভাষায় এ মহাকাব্য অনূদিত হয়েছে। 
এটি অদ্যাবধি ইতালিয় সাহিত্যের সর্বশ্রেষ্ঠ সৃষ্টি হিসেবে পরিগণিত। 
 
দান্তের জন্ম ১২৬৫’র ১৪ মে থেকে ১৩ জুনের মধ্যে; তার অকস্মাৎ প্রয়াণ ১৩২১ খ্রিষ্টাব্দে। ১৩০৮ থেকে শুরু করে, তার মৃত্যুর (১৩২১) এক বছর আগে ১৩২০ খ্রিষ্টাব্দ পর্যন্ত এ মহাকাব্য লেখা হয়। এ কাব্যে পরকাল তথা মৃত্যুপরবর্তী জীবনের কাল্পনিক উপস্থাপন মধ্যযুগের মনস্তত্ত্বের প্রতীক। মধ্যযুগে পাশ্চাত্য গির্জাগুলো কীভাবে জীবনযাত্রা বিকশিত হয়েছিল তা দান্তের কবিতার মাধ্যমে প্রকাশিত হয়েছে। কবিতাটি ইতালির পশ্চিমের তুস্কান অঞ্চলের আঞ্চলিক ভাষায় লেখা হয়েছে। তুস্কান ভাষাকে প্রমিত ইতালীয় ভাষা হিসেবে প্রতিষ্ঠার পেছনেও এর উল্লেখযোগ্য অবদান রয়েছে।

## কাঠামো
থাম্ব|লা দিভিনা কোম্মেদিয়া
*লা দিভিনা কোম্মেদিয়া* মহাকাব্যটি তিন  পর্বে বিভক্ত যথা:— ইনফেরনো, পুরগাতোরিও এবং পারাদিসো। প্রতিটি পর্বে রয়েছে ৩৩টি সর্গ বা কান্তি (ইতালিয় ভাষায় কান্তির একক কান্তো)। তবে *ইনফারনো* পর্বে আছে ৩৪টি সর্গ। অবশ্য এটি মুখবন্ধ স্বরূপ। অর্থাৎ সব মিলিয়ে সর্বমোট ১০০টি কান্তি রয়েছে এ মহাকাব্যে। মহাকাব্যে পংক্তির সংখ্যা ১৪,২৩৩।

এ সাহিত্যকর্মে "তিন"—এর ব্যবহার অভিক্ষিপ্ত। সাথে সাথে, ছন্দ হিসেবেও তেরজা রিমা ব্যবহার করা হয়েছে, যেখানে প্রতিটি লাইনেই রয়েছে ১১টি মাত্রা।

## কাহিনী ও বিষয়বস্তু
খ্রিস্টান ধর্মের দৃষ্টিকোণ থেকে দান্তের নরক ভ্রমণ ও স্বর্গ গমনের কাহিনী এ মহাকাব্যের মূল উপজীব্য। প্রকৃতপক্ষে এ কবিতায় স্রষ্টার দিকে আত্মার ভ্রমণের কথাই বলা হয়েছে। দান্তে মধ্যযুগের খ্রিস্টান ধর্মচিন্তা ও দর্শন ফুটিয়ে তুলেছেন, বিশেষত থামিস্টিক দর্শন ও থমাস একিনাসের সুম্মা থিওলোজিকা। যার কারণে, "দিভিনা কোম্মেদিয়া"-কে "ছন্দে ছন্দে সুম্মা"(*The Summa in verse*)ডাকা হয়।  দান্তের এ সাহিত্যকর্মে ভের্গিলকে মানুষ হিসেবে উপস্থাপন করা হয়েছে, 
কারণ বিয়েত্রিচকে দেখানো হয়েছে ঐশ্বরিক জ্ঞান হিসেবে।

উত্তমপুরুষে লেখা এ কাব্যে দেখা যায় তিনটি ভিন্ন জগতে দান্তের ভ্রমণ। রোমান কবি ভের্গিলকে দেখা যায় তার নরক ও পুরিগাতোরিও ভ্রমণে নির্দেশক হিসেবে থাকতে; বিয়েত্রিচ, দান্তের প্রেমিকা, তাকে স্বর্গে নিয়ে যায়। বিয়েত্রিচ ছিলো ফ্লোরেন্স শহরের এক রমণী, যার সাথে দান্তোর শৈশবে দেখা হয়। সারাজীবনই দান্তে তার প্রেমে মগ্ন ছিলেন, যার কথা আসে তার লা ভিতা নুওভাতে আসে। 

## তথ্যসূত্র

## বহিঃসংযোগ
* লা দিভিনা কমেদিয়া 
* দ্য ডিভাইন কমেডি 
* অডিওবই: লিব্রিবক্স থেকে পাবলিক ডোমেন রেকর্ডিং (ইতালিয়া ভাষায়, লংফেলো অনুবাদ);

বিষয়শ্রেণী:সাহিত্য
বিষয়শ্রেণী:ইতালিয় সাহিত্য
বিষয়শ্রেণী:কবিতা
বিষয়শ্রেণী:মহাকাব্য
বিষয়শ্রেণী:মধ্যযুগীয় পদ্য
বিষয়শ্রেণী:রূপকাশ্রয়ী কাহিনী
উড়ালসেতু

[থাম্ব|[জাপান|জাপানের কিয়োটো শহরের এক শিনকানসেন উড়ালসেতু, যা একাধিক রেলপথ ও সড়কের উপর দিয়ে অতিক্রম করেছে।]]
[থাম্ব|ভারতের [পশ্চিমবঙ্গ রাজ্যের রাজধানী কলকাতা শহরের মা উড়ালপুল।]]
**উড়ালসেতু** (অন্যান্য নাম **অধিসরণি** বা **উড়ালপুল**) হচ্ছে এক প্রকার সেতু, সড়ক, রেলপথ বা এ ধরনের কোনো স্থাপনা, যা কোনো সড়ক বা রেললাইনের ওপর দিয়ে নির্মিত হয়। উড়ালসেতুর গাঠনিক বৈশিষ্ট্য হচ্ছে নিম্ন ধারণক্ষমতাবিশিষ্ট সড়কের ওপর অপেক্ষাকৃত বেশি ধারণাক্ষমতাবিশিষ্ট রাস্তা তৈরি। ধারণক্ষমতা নির্ধারিত হয় রাস্তার লেনের সংখ্যা, যাতায়াতকৃত যানবাহনের পরিমাণ প্রভৃতির ওপর ভিত্তি করে।

## নাম
[থাম্ব|বাংলাদেশের রাজধানী [ঢাকা শহরের মহাখালী উড়ালসেতু।]]
বিভিন্ন অঞ্চলে উড়ালসেতুটি বিভিন্ন নামে পরিচিত। বাংলায় এটি "উড়ালসেতু", "অধিসরণি", বা "উড়ালপুল" নামে পরিচিত। ইংরেজিতে এটি "ফ্লাইওভার" (), "ওভারব্রিজ" (), বা "ওভারপাস" () নামে পরিচিত। মূলত যুক্তরাজ্য ও বেশিরভাগ কমনওয়েলথভুক্ত দেশে উড়ালসেতুকে "ফ্লাইওভার" বা "ওভারব্রিজ" বলা হয়।

আবার, উত্তর আমেরিকায় প্রচলিত সংজ্ঞানুসারে "ফ্লাইওভার" হচ্ছে অনেক উঁচুতে অবস্থিত উড়ালসেতু। এগুলো সাধারণ মূল উড়ালসেতু লেনের ওপরে নির্মাণ করা হয়। এছাড়া কোনো দুইটি রাস্তার মধ্যে ছেদনকারী সংযোগ তৈরি হলে, এবং তার ওপর কোনো সেতু সদৃশ রাস্তা তৈরি হলে সেটাকেও "ফ্লাইওভার" হিসেবে অভিহিত করা হতে পারে। দ্বিতীয়টি যান প্রকৌশলীদের কাছে গ্রেড বিভাজন নামে পরিচিত। এছাড়া উড়ালসেতুগুলোর মধ্যে আন্তসংযোগ তৈরির জন্য বাড়তি রাস্তা যোগ করলে, তাও উড়ালসেতুর অংশ হিসেবে গণ্য হয়।

## ইতিহাস
[থাম্ব|মার্কিন যুক্তরাষ্ট্রের রাজধানী [ওয়াশিংটন ডিসির ইস্ট পটোম্যাক পার্কের পাশে অবস্থিত এক উড়ালসেতু।]]
১৮৪২ সালে ইংল্যান্ডের নরউড জংশন রেলওয়ে স্টেশনে বিশ্বের প্রথম উড়ালসেতুটি নির্মিত হয়। এটি নির্মাণ করে লন্ডন অ্যান্ড ক্রয়ডন রেলওয়ে। ব্রাইটন মেইল লাইনের ওপর দিয়ে তাদের রেলগাড়ি নিয়ে যাওয়ার জন্য তারা এটি নির্মাণ করে।

## বহুতল উড়ালসেতু
উড়ালসেতু বহুতলা বিশিষ্ট হতে পারে। বড় বড় শহরগুলোতে এ ধরনের উড়ালসেতু দেখতে পাওয়া যায়। সাধারণত নিচের রাস্তাসহ এ ধরনের উড়ালসেতুতে মোট চারটি তলা থাকে। এগুলো হলো:

* ১ম তলা — আন্ডারপাস বা অধঃপারাপার তলা: শুধুমাত্র নিকটবর্তী দুইটি রাস্তাকে যুক্ত করার জন্য এই তলাটি ব্যবহৃত হয়।
* ২য় তলা — ভূমিসংশ্লিষ্ট তলা: এই তলাটি মাটির সমান্তরালে অবস্থান করে। বাইসাইকেল, মোটরসাইকেল, দোতলা বাস, ট্রাক প্রভৃতি সকল যানবাহন এই তলা দিয়ে যেতে পারে। মূলত স্থানীয় ও অল্প দূরত্বের যানবাহনগুলো এই তলা ব্যবহার করে।
* ৩য় তলা — উড়ালসেতু তলা। এটি মূল উড়ালসেতু। যেসকল যানবাহন দূরবর্তী অঞ্চলগামী যানবাহনগুলো এই তলা ব্যবহার করে। এর ফলে স্থানীয় যানবাহনের ভিড় দ্বারা আক্রান্ত হতে হয় না।
* ৪র্থ তলা — মেট্রো বা দ্রুত গণপরিবহন রেলের তলা: এই তলাটি সবার ওপরে অবস্থিত, এবং এটি দিয়ে শুধুমাত্র শহরের মেট্রো রেলগাড়ি চলাচল করে।

## প্রয়োজনীয়তা ও প্রভাব
বড় বড় ও পুরোনো শহরগুলোতে নতুন রাস্তা তৈরি করা কষ্টসাধ্য, কারণ প্রচুর পরিমাণ স্থাপনা নির্মিত হয়ে যাওয়ায় সেগুলো উচ্ছেদ করা দুষ্কর হয়ে পড়ে। কিন্তু ক্রমবর্ধমান যানবাহনের সংকুলান করার জন্য বাড়তি রাস্তা নির্মাণের ক্ষেত্রে উড়ালসেতু একটি ভালো বিকল্প। এটি মূলত মূল রাস্তার ওপরেই নির্মিত হয়, এবং সংযোগের স্থানগুলোতে ও ভূমিসংশ্লিষ্ট তলার পাশে সামান্য পরিমাণ স্থানের প্রয়োজন হয়।

## আরও দেখুন
* পদসেতু
* বহুখিলানবিশিষ্ট সেতু

## টীকা

## তথ্যসূত্র

## বহিঃসংযোগ
* 


বিষয়শ্রেণী:সড়ক অবকাঠামো
বিষয়শ্রেণী:রেলওয়ে ভবন ও স্থাপনা
সামুদ্রিক শসা

**সামুদ্রিক শসা** () হচ্ছে *হলোথুরয়ডি* () শ্রেণীভুক্ত একপ্রকার সামুদ্রিক একাইনোডার্ম।

অন্যান্য সকল একানোডার্মের মতো সামুদ্রিক শসারও অন্তকঙ্কাল বিদ্যমান। এটি তার ঠিক ত্বকের নিচেই অবস্থিত। পরবর্তীতে চুন জমাট বাধার মতো হলে আণুবীক্ষণিক অসিকল যোজক কলা দ্বারা যুক্ত হয়। এগুলো কখনো কখনো বড় হয়ে প্লেটের মতো সমান হয়ে ওঠে, এবং একটি ঢালের সৃষ্টি করে। পেলাজিক গণের কতোগুলোতে (যেমন: *পেলাগোথুরিয়া ন্যাটারিক্স*) এই অন্তকঙ্কাল ও ক্যালক্যারেওয়াস বলয় অনুপস্থিত।

## টীকা

বিষয়শ্রেণী:সামুদ্রিক প্রাণী
বিষয়শ্রেণী:একাইনোডার্মাটা
মাইক টাইসন

**মাইকেল জেরাল্ড টাইসন** (জন্ম: ৩০ জুন, ১৯৬৬) একজন পেশাদার বক্সিং খেলোয়াড়। ব্যক্তিজীবনে তিনি বহু বিতর্ক-বিবাদে জড়িয়েছেন। বর্তমানে তিনি অবসর নিয়েছেন। তার *শিশু ডাইনামাঈ* আয়রন মাইক'' জাতীয় ডাক নাম আছে।

## জীবনী
মাইক টাইসন ১৯৬৬ সালের ৩০শে জুন জন্ম গ্রহণ করেন। তিনি ব্রুকলিনে জন্মান।৬ই মার্চ ১৯৮৫তে টাইসনের অভিষেক হয়। ১৯৯২ সালে ধর্ষণ কেলেঙ্কারিতে কারাদন্ডে দণ্ডিত হন। এরপর তিনি ইসলাম ধর্মে ধর্মান্তরিত হন।

"আমি তখন সাত বছরের বালক৷ ব্রুকলিনের রাস্তা থেকে আমাকে তুলে নিয়ে গিয়ে এক অপরিচিত বৃদ্ধ যৌন নির্যাতন করেছিল৷"
বক্তা বিখ্যাত হেভিওয়েট বক্সার মাইক টাইসন!
শুক্রবার সিরিয়াস এক্সএম রেডিওয়ে একটি সাক্ষাত্কারে ছেলেবেলার কিছু দুঃস্বপ্নের মুহূর্তের কথা অকপটভাবে বললেন মার্কিন কিংবদন্তি বক্সার৷ জানিয়েছেন, "ওই বৃদ্ধকে আর কখনও দেখিনি৷ সেই ঘটনার পরে দৌড়ে পালিয়ে এসেছিলাম৷ ঘটনাটি আমাকে কুড়েকুড়ে খাচ্ছিল৷ লজ্জা পাইনি তবু বাড়ির কাউকে বলতে পারিনি এ কথা৷" ৪৮ বছরের টাইসনের এই বিস্ফোরক মন্তব্যের পর কিছুক্ষণ স্তব্ধ হয়ে গিয়েছিলেন সঞ্চালক ওপি এবং জিম নরটন৷ এই ঘটনার পর কী তার জীবনে আমূল কোনও পরিবর্তন হয়েছিল? টাইসনের জবাব, "কিছুটা প্রভাব পড়েছিল৷ তবে জীবন পরিবর্তন হয়ে গিয়েছিল এমন বলা ঠিক হবে না৷"
বক্সিং রিং দাপিয়ে বেড়ানোর আগে ছোটবেলা যে মোটেই সুখকর ছিল না সে কথাও সাক্ষাত্কারে জানিয়েছেন টাইসন, "আমার বাবা কে জানি না৷ জন্ম শংসাপত্রে বাবার নামের জায়গায় লেখা রয়েছে পারসেল টাইসন৷ তাঁকে কোনওদিন দেখিনি৷ পরে মা লোরা মে জানিয়েছিলেন বাবার নাম জিমি কার্লি ক্রিকপ্যাট্রিক৷ তাঁকে আমাদের বাড়িতে খুব কম দেখেছি৷" সাত বছর বয়সে যৌন নিগ্রহের শিকার হওয়ার পর জীবনে পরপর কয়েকটা ঘটনা এক ধাক্কায় তাকে বিপথগামী করেছিল৷ তখনই মা কাজ হারায়৷ দারিদ্রের কারণে অপরাধ জগতে ভিড়তে দেরি হয়নি টাইসনের৷ জানলা দিয়ে হাত গলিয়ে লোকের বাড়ি থেকে চুরি করতেন৷ পুলিশের কাছে ধরা পড়ে মার খান৷ মা জানতে পেরে আরও মেরেছিলেন৷ কিংবদন্তি বক্সার মহম্মদ আলির জীবনীমূলক ছবি ‘দ্য গ্রেটেস্ট' দেখে মুগ্ধ হয়েছিলেন টাইসন৷ সিনেমার শেষে সেদিন মঞ্চে হাজির হয়েছিলেন স্বয়ং মহম্মদ আলি৷ তাঁকে দেখেই ছোট্ট টাইসন ঠিক করে ফেলেছিলেন মহম্মদ আলির মতো হতে হবে৷ "আসলে আমি কিন্তু বক্সার হতে চাইনি৷ ‘গ্রেট' হতে চেয়েছিলাম৷" স্বীকারোক্তি টাইসনের৷ আটের দশক থেকে হেভিওয়েট বক্সিংয়ে বহুবার বিশ্ব চ্যাম্পিয়ন হয়েছেন টাইসন৷ ১৯৯২ সালে এক কিশোরী ‘বিউটি কুইন'কে ধর্ষণের অভিযোগে তিন বছর জেলেও কাটিয়েছিলেন৷

## তথ্যসূত্র

বিষয়শ্রেণী:ইসলামে ধর্মান্তরিত
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন মুষ্টিযোদ্ধা
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:মার্কিন আত্মজীবনীকার
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:২০শ শতাব্দীর মার্কিন অপরাধী
বিষয়শ্রেণী:আফ্রিকান-মার্কিন পুরুষ পেশাদার কুস্তিগির
বিষয়শ্রেণী:মার্কিন পুরুষ মুষ্টিযোদ্ধা
বিষয়শ্রেণী:মার্কিন পুরুষ অপরাধী
বিষয়শ্রেণী:মার্কিন কণ্ঠাভিনেতা
বিষয়শ্রেণী:ধর্ষণের দায়ে দোষী সাব্যস্ত মার্কিন ব্যক্তি
বিষয়শ্রেণী:মার্কিন বন্দী ও আটক
বিষয়শ্রেণী:ডোপিং মামলায় মার্কিন ক্রীড়াবিদ
বিষয়শ্রেণী:নেভাডার মুসলিম
বিষয়শ্রেণী:নিউ ইয়র্ক (অঙ্গরাজ্যের) মুসলিম
বিষয়শ্রেণী:ব্রুকলিনের অপরাধী
বিষয়শ্রেণী:অপরাধের জন্য দোষী সাব্যস্ত মার্কিন ক্রীড়াবিদ
বিষয়শ্রেণী:আফ্রিকান-মার্কিন মুষ্টিযোদ্ধা
বিষয়শ্রেণী:আফ্রিকান-মার্কিন মুসলিম
বিষয়শ্রেণী:মাদক অপরাধে দোষী সাব্যস্ত মার্কিন ব্যক্তি
ওহাইও নদী চিংড়ি

**ওহাইও নদী চিংড়ি** বা **ওহাইয়ো চিংড়ি** () (বৈজ্ঞানিক নাম: ) হচ্ছে স্বাদু পানিতে প্রাপ্ত একপ্রকার সামুদ্রিক চিংড়ি। মেক্সিকো উপসাগর ও আটলান্টিক মহাসাগর সংলগ্ন ড্রেইনেজ বেসিনগুলো জুড়ে এই চিংড়ি পাওয়া যায়। সচরাচর মাছ ধরার জন্য (বিশেষ করে মাগুর মাছ) টোপ হিসেবে এই চিংড়ি ব্যবহৃত হয়। উত্তর আমেরিকায় প্রাপ্ত স্বাদু পানির চিংড়ির মধ্যে এটি সবচেয়ে বেশি পরিচিত।

## বিবরণ
ওহাইও চিংড়ির গায়ের রং হালকা ধূসর এবং ওপরে ছোট ছোট নীল দাগ থাকে। এটি দৈর্ঘ্যে  পর্যন্ত লম্বা হয়। এর প্রথম জোড়ার পাগুলো বাঁকানো, এবং দ্বিতীয় জোড়া পা প্রথম জোড়া থেকে বড়। এর রোস্ট্রাম ঢেউ আকৃতি, এবং এতে দাঁতের পরিমাণ ১৩।

## বিস্তৃতি
এই প্রজাতিটি সম্ভবত নর্থ ক্যারোলাইনা থেকে ফ্লোরিডার দিকে উত্তর আমেরিকার আটলান্টিক উপকূল জুড়ে পাওয়া যায়। এছাড়াও মিজুরি থেকে লুইজিয়ানা হয়ে আরো পশ্চিমেও এর বিস্তৃতি থাকতে পারে। প্রচলিত নামানুসারে ওহাইও নদী চিংড়ি সাধারণত ওহাইও নদীতে পাওয়া যায় না। ১৯৩০-এর দশক পর্যন্ত ওহাইও নদীতে এর উপস্থিতি ছিলো, এবং তার নমুনা ইন্ডিয়ানার কানেলটনে নেওয়া হয়। পরবর্তীতে এর বিস্তৃতি মিসিসিপি নদী থেকে মিজুরির সেইন্ট লুইস পর্যন্ত বিস্তৃত হয়। বাঁধ, পানির আন্তবেসিন পরিবর্তন, এবং অন্যান্য মানবসৃষ্ট কারণে এই অঞ্চল থেকে প্রজাতিটির সংখ্যা কমে যাওয়ার কারণ হিসেবে ধরা হয়।

প্রায় ৫০ বছর পর, ২০০১ সালের মে মাসে ইলিনয় অঙ্গরাজ্যের জোপা নামক স্থান থেকে এর দুটি নমুনা সংগ্রহ করা হয়। এটি নির্দেশ করছে যে, প্রজাতিটি তার প্রাক্তন আবাসে ফিরে আসছে, অথবা নমুনা নেবার পদ্ধতিটি খুব একটা কার্যকর নয়।

## প্রজনন
অন্যান্য *মাইক্রোব্র্যাকিয়াম* প্রজাতির মতোই, ওহাইও চিংড়ি অ্যাম্ফিড্রোমোয়াস। শুককীটকে অবশ্যই সমুদ্রের লোনা পানিতে বাস করতে হয়, এবং বড় হবার পর তাকে স্বাদুপানিতে চলে যেতে হয়। এটি হয় নদীতে স্রোতের স্বাধীন গতিবেগের দ্বারা। এই পানি প্রযোজ্য বয়সে তাদেরকে বসবাসের উপযুক্ত স্থানে স্থানান্তরিত হতে সহায়তা করে। স্ত্রী চিংড়ি ডিম বহন করে নদী থেকে সমুদের দিকে যাত্রা করে, যেনো শুককীট প্রদানের সময় তা সমুদ্রে অবস্থান করে। এজন্য স্ত্রী চিংড়িও নদীর পানির গতিবেগের ওপর অনেকাংশে নির্ভরশীল। ২০০৮ সালে ইউনিভার্সিটি অফ লুইজিয়ানা অ্যাট লাফায়েতের পরিচালিত এক গবেষণায় দেখা যায়, শুককীট স্বাদুপানিতে পাঁচ দিন পর্যন্ত বাঁচতে পারে। গবেষকরা এও বলেছেন যে, বাঁধ ও অন্যান্য মানবসৃষ্ট বাঁধের কারণে নদীর স্বাভাবিক গতিপথ ও স্রোতের দিক ব্যাহত হয়, যে কারণে ওহাইও নদীতে এই চিংড়ির দুষ্প্রাপ্য উপস্থিতির প্রাথমিক কারণ।

## তথ্যসূত্র

বিষয়শ্রেণী:চিংড়ি মাছ
দ্রিতা (ম্যাগাজিন)

**দ্রিতা ম্যাগাজিন** () হচ্ছে অ্যাসোসিয়েশন অফ দ্য ইয়াং মডার্ন আর্টিষ্ট অফ আলবেনিয়া থেকে আলবেনিয়া থেকে প্রকাশিত একটি ম্যাগাজিন। আলবেনীয় *দ্রিতা* শব্দের অর্থ ‘আলো’। আলবেনীয় ভাষায় প্রকাশিত ম্যাগাজিনগুলোর মধ্যে দ্রিতা সর্বপ্রথম। এই ম্যাগাজিনটি ১২৭ বছর ধরে প্রকাশিত হয়ে আসছে। যদিও মাঝে কয়েকবার এটির প্রকাশনা বন্ধ হয়ে যায়।

## ইতিহাস
দ্রিতা আলেবেনীয় ভাষায় প্রকাশিত প্রথম দিকের ম্যাগাজিনগুলোর একটি। ১৮৮৩ সালে প্রথমে এটি ছাপা হয় তুরস্কের ইস্তাম্বুলে (পরবর্তীতে উসমানীয় সাম্রাজ্য)। তুরস্কে অবস্থিত দ্য সেন্ট্রাল কমিটি ফর ডিফেন্ডিং আলবেনিয়ান রাইটস, সোসাইটি ফর দ্য প্রিন্টিং অফ দি আলবেনিয়ান রাইটিংস, এবং তাদের সভাপতি সামি ফ্রাশেরি ছিলেন ম্যাগাজিনটির প্রধান অবদানকারী। যদিও সে সময়ে তাদের পরিচয় গোপন ছিলেন। ম্যাগাজিনটির প্রকাশক ছিলেন পেট্রো পোগা। তৃতীয় সংখ্যার প্রকাশের পর ম্যাগাজিনটি তাদের নাম পরিবর্তন করে রাখে *দিতুরিয়া* (অর্থ ‘জ্ঞান’)। সেই সাতে ম্যাগাজিনটি স্থানান্তর করে বুখারেস্টে স্থানান্তরিত হয়। এরপর ম্যাগাজিনটি প্যান্ডেলি সোতিরির পরিচালনায় পরিচালিত হতে থাকে।

এই প্রকাশনাটি তৎকালীন শাসক ও লেখকদের একটি গোষ্ঠীর বিরূদ্ধে ছিলো বলে জানা যায়। পরিচয়ের গোপনীয়তা রক্ষার্থে নাইম ফ্রাশেরি নিজেও তার নাম শুধুমাত্র *ডি* () অক্ষর দ্বারা স্বাক্ষর করতেন। যে কমিটি এই ম্যাগাজিনটির প্রকাশনায় সহায়তা করতো তারা আলবেনিয়ায় বাইবেলের বইগুলো প্রকাশ করতেন। তারা *[[গসপেল অফ ম্যাথিউ]]* ও *[[বুক অফ জেনেসিস|জেনেসিস]]*-এর মতো বইও প্রকাশনার অনুমতি বের করেন।

এই ম্যাগাজিনটি শুধুমাত্র আলবেনিয়ার প্রথম গবেষণাধর্মী ম্যাগাজিন ছিলো না। এই ছিলো আলবেনিয়ার আধুনিক লেখনীর একটি নিদর্শন ও অংশ। এই ম্যাগাজিনটি প্রকাশ করা সম্ভব হয়েছিলো কারণ কোতো হোজি, সামি ফ্রাশেরি, পাশকো ভাসা, এবং জানি ভ্রেতো ১৮৭৯ সালে লেখার জন্য আলবেনীয় ভাষার অক্ষরগুলোকে বিভিন্ন ভাগে ভাগ করেছিলেন। এর ওপর ভিত্তি করেই আলেবনীয় ভাষার প্রথম বর্ণমালার বই লেখা সম্ভব হয়েছিলো, বাইবেল প্রকাশ করা গিয়েছিলো, এবং একই সাথে *দ্রিতা*ও প্রকাশিত হয়েছিলো।

দ্বিতীয় বিশ্বযুদ্ধের সময় প্রকাশনা বন্ধ হয়ে যাবার পর ১৯৪৫ সালে আবার এটির প্রকাশিত হতে থাকে, এবং আলবেনিয়ান লিগ অফ রাইটার্সের এ প্রাতিষ্ঠানিক ম্যাগাজিন হিসেবে নির্বাচিত হয়। কিছু সময়ের জন্য টিওডোর কেকো ম্যাগাজিনটির প্রধান সম্পাদকে দায়িত্ব পালন করেন। তিনি ছিলেন একজন প্রখ্যাত আলবেনীয় লেখক। ২০০৭ সালে অ্যাসোসিয়েশন অফ দ্য ইয়াং মডার্ন আর্টিস্ট অফ আলবেনিয়া ম্যাগাজিনটির দায়িত্ব নেয় এবং তাদের মাধ্যমেই ম্যাগাজিনটি এখনো প্রকাশিত হয়ে আসছে।

## তথ্যসূত্র

বিষয়শ্রেণী:আলেবেনিয়ার ম্যাগাজিন
বিষয়শ্রেণী:সাপ্তাহিক পত্রিকা
বিষয়শ্রেণী:সাহিত্য পত্রিকা
বিষয়শ্রেণী:সাপ্তাহিক ম্যাগাজিন
ওমর

***ওমর*** হলো ২০২৪ সালের একটি বাংলা ভাষার বাংলাদেশী অ্যাকশন থ্রিলার চলচ্চিত্র। এটি পরিচালনা করেছেন মোস্তফা কামাল রাজ। সিদ্দিকুর রহমানের চিত্রনাট্যে এটি প্রযোজনা করেছে মাস্টার কমিউনিকেশন। প্রধান চরিত্রে অভিনয় করেছেন শরিফুল রাজ, নাসির উদ্দিন খান ও দর্শনা বণিক । এটি ২০২৪ সালের ১১ এপ্রিল বাংলাদেশের প্রেক্ষাগৃহে মুক্তি পায়।

লেখক-নির্মাতা হুমায়ূন আহমেদ ও চিত্রনায়ক-প্রযোজক মান্নাকে ছবিটি উৎসর্গ করা হয়েছে ।

## অভিনয় শিল্পী
* শরিফুল রাজ - ওমর
* দর্শনা বণিক 
* নাসির উদ্দিন খান - ম্যানেজার বদি 
* ফজলুর রহমান বাবু - ওমরের বাবা
* শহীদুজ্জামান সেলিম - বড় মির্জা
* রোজী সিদ্দিকী - মিসেস মির্জা
* আবু হুরায়রা তানভীর - ছোট মির্জা
* এরফান মৃধা শিবলু - মতি
* ইয়াসির আরাফাত রহিম
* নাফিস আহমেদ
* আয়মন শিমলা - ফুলি

## নির্মাণ
২০২৩ সালের ২০ ডিসেম্বর নির্মাতা মুহাম্মদ মোস্তফা কামাল রাজ চলচ্চিত্রের ঘোষণা দিয়েছিলেন। একই বছরের ৩১ ডিসেম্বর ফার্স্ট লুক পোস্টার প্রকাশিত করা হয় । ২০২৪ সালের ২৫ মার্চ এর ট্রেলার প্রকাশ করা হয়।

সিদ্দিক আহমেদের চিত্রনাট্যে ছবির চিত্রায়নে আছেন রাজু রাজ। সংগীত পরিচালনায় নাভেদ পারভেজ ও স্যাভি (কলকাতা)।

## মুক্তি
২০২৪ সালের ১১ই এপ্রিল কিবরিয়া ফিল্মস -এর পরিবেশনায় চলচ্চিত্রটি বাংলাদেশের ২১টি প্রেক্ষাগৃহে মুক্তি পায়।

## তথ্যসূত্র

## বহিঃসংযোগ

* 
* 

বিষয়শ্রেণী:২০২৪-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী অপরাধমূলক রোমাঞ্চকর চলচ্চিত্র
বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র
বিষয়শ্রেণী:প্রতিশোধ বিষয়ক বাংলাদেশী চলচ্চিত্র
বিষয়শ্রেণী:নাভেদ পারভেজ সুরারোপিত চলচ্চিত্র
বিষয়শ্রেণী:২০২৪-এর বাংলাদেশী চলচ্চিত্র
ইউনিভার্সাল কপিরাইট কনভেনশন

**ইউনিভার্সাল কপিরাইট কনভেনশন** () হল ১৯৫২ সালের একটি কপিরাইট সংক্রান্ত আন্তর্জাতিক চুক্তি যা সুইজারল্যান্ডের জেনেভা শহরে অনুষ্ঠিত হয়েছিল। ১৮৮৬ সালের প্রথম সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশনের পর এইটি দ্বিতীয় কপিরাইট সংক্রান্ত আন্তর্জাতিক চুক্তি।

## আরও দেখুন
* আন্তর্জাতিক কপিরাইট

## তথ্যসূত্র


## বহিঃসংযোগ

* Geneva text of the UCC from September 6, 1952.
* Paris text of the UCC from July 14, 1971.
* States Parties of UCC, with Appendix Declaration relating to Article XVII and Resolution concerning Article XI. Geneva, 6 September 1952..
* States Parties of UCC as revised on 24 July 1971, with Appendix Declaration relating to Article XVII and Resolution concerning Article XI. Paris, 24 July 1971..

বিষয়শ্রেণী:আন্তর্জাতিক চুক্তি
বিষয়শ্রেণী:কপিরাইট চুক্তি
বিষয়শ্রেণী:১৯৫২-এর চুক্তি
বিষয়শ্রেণী:১৯৭১-এ সম্পন্ন চুক্তি
বিষয়শ্রেণী:বাংলাদেশের চুক্তি
বিষয়শ্রেণী:ভারতের চুক্তি
বিষয়শ্রেণী:ইসরায়েলের চুক্তি
বিষয়শ্রেণী:যুক্তরাজ্যের চুক্তি
বিষয়শ্রেণী:রাশিয়ার চুক্তি
কুল্লাপাথর শহীদ স্মৃতিসৌধ

**কুল্লাপাথর শহীদ স্মৃতিসৌধ** বা শুধু **কুল্লাপাথর** বা **কোল্লাপাথর** বাংলাদেশের ব্রাহ্মণবাড়িয়া জেলার কসবা উপজেলায় অবস্থিত বাংলাদেশের স্বাধীনতা যুদ্ধে শহীদ মুক্তিযোদ্ধাদের একটি সমাধিস্থল। একটি ছোট টিলার উপরে এই সমাধিস্থল অবস্থিত। কসবা বাংলাদেশের একটি সীমান্তবর্তী উপজেলা যা মুক্তিযুদ্ধের সময় ২ নম্বর সেক্টরের আওতায় ছিল এবং এর পাশের ভারতের আগরতলা, যেখানে মুক্তিযুদ্ধের সময় মুক্তিযোদ্ধা প্রশিক্ষণ ক্যাম্প স্থাপন করা হয়েছিল। প্রশিক্ষণ ক্যাম্প থাকার কারণে এ অঞ্চলটি পাকিস্তান সেনাবাহিনীর অন্যতম লক্ষে পরিণত হয়েছিল ফলে অন্যান্য অঞ্চলের চেয়ে এ এলাকায় বেশি যুদ্ধ সংগঠিত হয় এবং বিপুল সংখ্যক মুক্তিযোদ্ধা শাহাদাতবরণ করেন। এখানে দুজন বীরবিক্রম, একজন বীরউত্তম, দুজন বীরপ্রতীক সহ মোট ৪৮ জন শহীদ মুক্তিযোদ্ধার সমাধি রয়েছে। এখানকার প্রতিটি কবরের উপরেই লেখা রয়েছে মুক্তিযোদ্ধার নাম এবং ঠিকানা। মুক্তিযুদ্ধের সময় মুক্তিযোদ্ধা আবদুল করিম এবং তার আত্নীয়রা মিলে তার পৈতৃক ভিটায় মুক্তিযোদ্ধাদের লাশ সংগ্রহ করে দাফন করেন। ১৯৭২ সালে ব্রাহ্মণবাড়িয়া মহকুমা প্রশাসক ও অন্যান্য মুক্তিযোদ্ধাদের সহযোগীতায় এ স্থানটি সংরক্ষণ করা হয়। এছাড়াও রেস্ট হাউস, তোরণ এবং পুকুরের পাঁকা ঘাট নির্মাণ করা হয়।

## শহীদদের নাম
কুল্লাপাথরে সমাহিত শহীদদের নাম—সিলেটের হাবিলদার তৈয়ব আলী

, ঠাকুরগাঁওয়ের সৈনিক দর্শন আলী,

আর কে মিশন রোড ঢাকার মো. জাকির হোসেন ( বীর প্রতীক),

ব্রাহ্মণবাড়িয়ার মো. আবদুল জব্বার (মুক্তিযোদ্ধা হিসেবে এখনো স্বীকৃতি পাননি),

বগুড়ার ল্যান্স নায়েক আবদুস সাত্তার (বীর বিক্রম),

কুমিল্লার সিপাহী আক্কাছ আলী

ব্রাহ্মণবাড়িয়ার মো. ফকরুল আলম,

ব্রাহ্মণবাড়িয়ার মো. ফারুক আহম্মদ,

ব্রাহ্মণবাড়িয়ার মোজাহিদ নুরু মিয়া,

ময়মনসিংহের নায়েক মোজাম্মেল হক,

নোয়াখালীর নায়েক সুবেদার মো. আবদুল সালাম (বীর বিক্রম),

ব্রাহ্মণবাড়িয়ার মো. নোয়াব আলী,

ফরিদপুরের সিপাহী মুসলীম মৃধা,

শরিয়তপুরের প্রকৌশলী নজরুল ইসলাম, 

ব্রাহ্মণবাড়িয়ার মো. আবদুল অদুদ,

কুমিল্লার সিপাহী জসিম উদ্দীন,

কুমিল্লার মো. আবদুল কাসেম (ঢাকা বিশ্ববিদ্যালয়ের শিক্ষার্থী),

কুমিল্লার মো. মোশারফ হোসেন, 

কুমিল্লার নায়েক সুবেদার মইনুল হোসেন (বীর উত্তম) (তার নামে ঢাকা সেনানিবাস এলাকার শহীদ মইনুল সড়কের নামকরণ করা হয়) , 

চাঁদপুরের সিপাহী মো. নুরুল হক, 

ব্রাহ্মণবাড়িয়ার মো. আবদুল কাইয়ুম, কুমিল্লার সিপাহী হুমায়ুন কবির, 

ব্রাহ্মণবাড়িয়ার ল্যান্স নায়েক মো. আ. খালেক, 

কুমিল্লার ল্যান্স নায়েক আজিজুর রহমান,

কুমিল্লার মো. তারু মিয়া,

চট্টগ্রামের নায়েক সুবেদার বেলায়েত হোসেন (বীর উত্তম), 

ব্রাহ্মণবাড়িয়ার মো. রফিকুল ইসলাম, 

ব্রাহ্মণবাড়িয়ার মো. মোরসেদ মিয়া,

কিশোরগঞ্জের শ্রী আশু রঞ্জন দে,

ব্রাহ্মণবাড়িয়ার মো. তাজুল ইসলাম, 

ব্রাহ্মণবাড়িয়ার মো. শওকত, 

ব্রাহ্মণবাড়িয়ার মো. আবদুস সালাম সরকার,

ব্রাহ্মণবাড়িয়ার মো. আমির হোসেন, 

চাঁদপুরের মো. জাহাঙ্গীর আলম,

ব্রাহ্মণবাড়িয়ার শ্রী পরেশ চন্দ্র মল্লিক,

কুমিল্লার মো. জামাল উদ্দিন, 

ব্রাহ্মণবাড়িয়ার মো. আবদুল আউয়াল, 

ব্রাহ্মণবাড়িয়ার মো. জাবেদ আহাম্মদ,

কুমিল্লার মো. সিরাজুল ইসলাম, 

কুমিল্লার মো. ফরিদ মিয়া, 

ব্রাহ্মণবাড়িয়ার মো. মতিউর রহমান, 

কুমিল্লার মো. সাকিল মিয়া, 

চাঁদপুরের আনসার ইলাহী বক্স পাটোয়ারী (বীর প্রতীক), 

ব্রাহ্মণবাড়িয়ার মো. আবদুর রশিদ, 

ব্রাহ্মণবাড়িয়ার সিপাহী শহিদুল হক, 

ব্রাহ্মণবাড়িয়ার সিপাহী আনোয়ার হোসেন, 

কুমিল্লার সিপাহী মো. আবদুল বারী খন্দকার 

এবং অজ্ঞাত তিনজন।

## চিত্রশালা

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
শ্যামসিদ্ধির মঠ

**শ্যামসিদ্ধির মঠ** বাংলাদেশের মুন্সীগঞ্জ জেলার শ্রীনগর উপজেলার শ্যামসিদ্ধি গ্রামে অবস্থিত একটি মঠ। আনুমানিক ২৪৭ বছরের পুরনো এই মঠটি ভারত উপমহাদেশের সর্বোচ্চ মঠ এবং সর্বোচ্চ স্মৃতিস্তম্ভ বলে বিবেচিত। ভারতের দিল্লিতে অবস্থিত কুতুব মিনারের উচ্চতা ২৩৬ ফুট। আর শ্যামসিদ্ধির এই মঠটির উচ্চতা ২৪১ ফুট। অষ্টভুজ আকৃতির এই মঠের আয়তন দৈর্ঘ্যে ২১ ফুট ও প্রস্থে ২১ ফুট। তবে কুতুব মিনারের এর মত এটি সংরক্ষিত নয়, শ্যামসিদ্ধির মঠের এখন কেবল ধ্বংসাবশেষই অবশিষ্ট রয়েছে। মঠের গায়ের মূল্যবান পাথর এবং পিতলের কলসির এখন আর অস্তিত্ব নেই, এর মূল কাঠামো নকশা করা দরজা জানালা অনেক আগেই চুরি হয়ে গেছে। মঠের ভিতরে ৩ ফুট উচ্চতার কষ্টি পাথরের একটি শিবলিঙ্গ স্থাপিত ছিল, যা ১৯৯৫ সালের ৩০ সেপ্টেম্বর গভীর রাতে চুরি হয়ে যায়। বিক্রমপুরের ধর্নাঢ্য ব্যক্তি সম্ভুনাথ মজুমদার এই মঠটি নির্মাণ করেন। কথিত আছে সম্ভুনাথ স্বপ্নে তার পিতার চিতার উপরে মঠ নির্মাণের নির্দেশ পেলে তিনি এই মঠটি নির্মাণ করেন।

## তথ্যসূত্র

বিষয়শ্রেণী:বাংলাদেশের মঠ
বিষয়শ্রেণী:মুন্সীগঞ্জ
প্রবণতা সূচক

পরীক্ষণ পরিকল্পনায়, **প্রবণতা সূচক** হলো কোনো পর্যালোচনায় একটি এককের (উদাহরণ: ব্যক্তি, শ্রেণী কক্ষ, বিদ্যালয়) কিছু জানা সহচলকের সাপেক্ষে একটি বিশেষ শর্তে আরোপিত হবার সম্ভাবনা। প্রবণতা সূচক এই সহচলকদের উপর নির্ভর করে বিভিন্ন দলের মধ্যে সমতা এনে নির্বাচন ঝোঁক কমাতে সাহায্য করে।

একটি পরীক্ষনীয় চলকের বা বস্তুর প্রভাব নিরীক্ষণে, ধরা যাক, আমাদের আছে একটি দ্বৈতমানধারী পরীক্ষনীয় চলক *T* , একটি ফলাফল *Y* , এবং নেপথ্য চলক *X* । প্রবণতা সূচক তখন সংজ্ঞায়িত করা হবে পরীক্ষনীয় চলকের শর্তারোপিত সম্ভাবনা হিসেবে, নেপথ্য চলকের সাপেক্ষে:

:p(x) \ \stackrel{\mathrm{def}}{=}\ \Pr(T=1 | X=x).

যদি পরীক্ষনীয় চলকের আরোপন দৈব না হয়, কিন্তু সেটি অন্য চলকদের সাথে অমিশ্রিত থাকে বলে দাবি করা যায়, সেক্ষেত্রে পরীক্ষনীয় চলকের বা বস্তুর প্রভাব যাচাইকরণের একটি নতুন পদ্ধতি হিসেবে প্রবণতা সূচক ধারণাটির উদ্ভাবন করেন Rosenbaum and Rubin (1983)। ধরা যাক *Y* (0) এবং *Y* (1) যথাক্রমে নিয়ন্ত্রিত এবং পরিক্ষনীয় চলকের সম্ভাব্য ফলাফলদের চিহ্নিত করে। সেক্ষেত্রে পরিক্ষনীয় চলকের আরোপন (শর্তসাপেক্ষে) অমিশ্রিত যদি পরিক্ষনীয় চলক সম্ভাব্য ফলাফলদের থেকে স্বাধীন হয় *X* -এর সাপেক্ষে। সংক্ষেপে এভাবে লেখা যেতে পারে -

: T \perp Y(0), Y(1) \,|\, X 

যেখানে \perp পারিসাংখ্যিক স্বাধীনতা চিহ্নিত করে।

Rosenbaum and Rubin দেখিয়েছেন যে, যদি অমিশ্রণ তত্ব দাবি ঠিক থাকে, তবে

:T \perp Y(0), Y(1) \,|\, p(X).

Pearl (2000) দেখিয়েছেন যে 
একটি সাধারণ চিত্রলেখ মানদন্ড, যাকে *পিছনের দিকের দরজা* বলে অভিহিত করা হয়, সরবরাহ করে অমিশ্রণ-তত্বের একটি সমকক্ষ সজ্ঞা।

## উল্লেখপঞ্জি
* Pearl, J. (2000). *Causality: Models, Reasoning, and Inference,* Cambridge University Press.
* Rosenbaum, P. R., and Rubin, D. B., (1983), "The Central Role of the Propensity Score in Observational Studies for Causal Effects," *[[Biometrika]]* 70, 41–55.

বিষয়শ্রেণী:সম্ভাবনা তত্ত্ব
বিষয়শ্রেণী:নির্ভরণ বিশ্লেষণ
বিষয়শ্রেণী:রোগবিস্তার বিজ্ঞান
বিষয়শ্রেণী:কার্যকারণভিত্তিক অনুমান
জর্ডানা ব্রিউস্টার

**জর্ডানা ব্রিউস্টার** () (জন্ম: ২৬ এপ্রিল, ১৯৮০) পানামায় জন্মগ্রহণকারী একজন চলচ্চিত্র অভিনেত্রী। তিনি সবচেয়ে বেশি পরিচিত তার অভিনীত চলচ্চিত্র *[[দ্য ফাস্ট অ্যান্ট দ্য ফিউরিয়াস (২০০১-এর চলচ্চিত্র)|দ্য ফাস্ট অ্যান্ড দ্য ফিউরিয়াস]]*, *[[দ্য টেক্সাস চেইনস ম্যাসাকার: দ্য বিগিনিং]]*, *[[দ্য ফ্যাকাল্টি]]*, *[[ডি.ই.বি.এস. (২০০৪-এর চলচ্চিত্র)|ডি.ই.বি.এস.]]*, *[[অ্যানাপোলিস (চলচ্চিত্র)|অ্যানাপোলিস]]*, *[[চাক (টিভি ধারাবাহিক)|চাক]]*, এবং খুব সাম্প্রতিক কালের *[[ফাস্ট অ্যান্ড ফিউরিয়াস]]* (২০০৯) চলচ্চিত্রের জন্য।

## প্রাথমিক জীবন
ব্রিউস্টারের জন্ম পানামার রাজধানী পানামা সিটিতে। তার মা মারিয়া হোয়াও পেশায় ছিলেন একজন মডেল। তিনি ছিলেন ব্রাজিল থেকে *[[স্পোর্টস ইলাস্ট্রেটেড]]* ম্যাগাজিনের একজন মডেল। ব্রিউস্টারের বাবা অলডেন ব্রিউস্টার পেশায় ছিলেন একজন মার্কিন ব্যাংকার। তার দাদা কিংম্যান ব্রিউস্টার জুনিয়র ছিলেন একজন শিক্ষাবিদ, কূটনৈতিক, এবং ইয়েল বিশ্ববিদ্যালয়ের সভাপতি। ব্রিউস্টারের বয়স যখন ২ মাস তখন তিনি পানামা ছেড়ে লন্ডনে চলে যান ও সেখানে ৬ বছর থেকে পরবর্তীতে মায়ের সাথে ব্রাজিলের রিউ দি জানেইরুতে চলে আসেন। তার বছর বয়সে তিনি ব্রাজিল থেকে যুক্তরাষ্ট্রের চলে যান, ও সেখানকার নিউ ইয়র্কের ম্যানহাটনে বসবাস করতে থাকেন। সেখানে তিনি একটানা তার জীবনের ১৫ বছর অতিবাহিত করেন। ব্রিউস্টার পড়াশোনা করেছেন নিউ ইয়র্কের কনভেন্ট অফ দ্য স্কেয়ার্ড হার্ট-এ, এবং নিউ ইয়র্কেরই প্রফেশনাল চিলেড্রেন’স স্কুল থেকে স্নাতক শেষ করেছেন। পরবর্তীতে তিনি ২০০৩ সালে তিনি কানেকটিকাটের নিউ হ্যাভেনে অবস্থিত ইয়েল বিশ্ববিদ্যালয় থেকে তার স্নাতক পর্যায় শেষ করেন।

## তথ্যসূত্র

## বহিঃসংযোগ

* 
* 
* Jordana Brewster talks Fast & Furious with Michelle Rodriguez

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পানামীয় চলচ্চিত্র অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:ম্যানহাটনের ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ব্রাজিলীয় বংশোদ্ভূত মার্কিন ব্যক্তি
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:পর্তুগিজ বংশোদ্ভূত মার্কিন ব্যক্তি
বিষয়শ্রেণী:ইয়েল কলেজের প্রাক্তন শিক্ষার্থী
বিষয়শ্রেণী:মার্কিন প্রবাসী অভিনেত্রী
বিষয়শ্রেণী:পানামীয় অভিনেত্রী
ডেভন এওকি

**ডেভন এডওয়েনা এওকি** () (জন্ম: ১০ আগস্ট, ১৯৮২) একজন মার্কিন অভিনেত্রী ও মডেল।

## প্রাথমিক জীবন
এওকির জন্ম যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক সিটিতে, কিন্তু তিনি বেড়ে উঠেছেন ক্যালিফোর্নিয়া ও লন্ডনে। তিনি লন্ডনের অ্যামেরিকান হাই স্কুল ইন লন্ডনে পড়াশোনা করেছেন। তার বাবা রকি এওকি ছিলেন একজন অলিম্পিকে অংশ নেওয়া একজন প্রাক্তন কুস্তিগির, এবং জাতিতে ছিলেন জাপানি-মার্কিনী। তার বেনিহানা নামক একটি চেইন রেস্তোরাঁর ব্যবসাও ছিলো। জুলাই ১০, ২০০৮-এ মৃত্যুর আগ পর্যন্ত তিনি এ ব্যবসায় জড়িত ছিলেন। ডেভন এওকির মা পামেলা হিলবার্গার পেশায় ছিলেন একজন অলঙ্কার ডিজাইনার। তিনি জাতিতে ছিলেন জার্মান ও ইংলিশ।

এওকি মডেল শুরু করেন ১৩ বছর বয়সে। সে বছরই তার ধর্মমাতা তাকে মডেল কেট মসের সাথে পরিচয় করিয়ে দেন। পরবর্তীতে তিনি কেট মসের সাথে মডেলিং করার সুযোগ পান। ১৪ বছর বয়সে তিনি স্টর্ম মডেল ম্যানেজমেন্টর সাথে চুক্তিবদ্ধ হন। ১৬ বছর বয়সে ডেভন সুপারমডেল নেওমি ক্যাম্পবেলকে সরিয়ে ভারসাচি ব্র্যান্ডের মডেল হিসেবে সুযোগ পান। স্কুলে একজন এ-গ্রেডের ছাত্রী থাকা সত্ত্বেও তিনি কলেজের পড়াশোনায় পা রাখেননি। তার বিশ্বাস, কাজ ও ভ্রমণ তাকে একটি ডিগ্রির চেয়ে “আরো বিস্তৃত ও গভীর শিক্ষা” প্রদান করেছে।

## পেশাজীবন
এওকি ল্যানকম, চ্যানেল, ও জিয়ানি ভারসাচি ফ্যাশন হাউজের হয়ে মডেলিং করেছেন। তিনি বিশ্বের সবচেয়ে কম উচ্চাতাসম্পন্ন সুপারমডেল। এওকির উচ্চতা । ফ্যাশন হাউজের রানওয়ে ফ্যাশন মডেলদের মধ্যে এতো কম উচ্চতা বিশিষ্ট মডেলের নাম শোনা যায় না। সাধারণত মডেলরা কমপক্ষে  উচ্চতা বিশিষ্ট হন।

## ব্যক্তিগত জীবন
এওকি ক্যালিফোর্নিয়ার লস অ্যাঞ্জেলসে বসবাস করেন। তিনি তার ব্যক্তিগত সম্পর্কে গোপনীয়তা বজায় রাখতে ইচ্ছুক। অভিনয় ও মডেলিংয়ের পাশাপাশি তিনি কবিতা লেখায় আগ্রহী। এছাড়াও তিনি ড্রাম বাজান ও তার দুটো পোষা সাপ রয়েছে। তার সৎভাই স্টিভ এওকি লস অ্যাঞ্জেলসেই একজন ডিজে হিসেবে কাজ করেন। এছাড়া স্টিভের ডিম ম্যাক রেকর্ডস নামে একটি সঙ্গীত রেকর্ডিং স্টুডিও আছে। এছাড়া এওকির এলি, গ্রেস, ইকো নামে তিন বোন, এবং কাইল, কেভিন, ও প্রাইস নামে আরো তিন ভাই আছে

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নারী মডেল
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ব্রিটিশ বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:জাপানি বংশোদ্ভূত মার্কিন অভিনেত্রী
বিষয়শ্রেণী:নিউইয়র্ক (অঙ্গরাজ্যের) নারী মডেল
বিষয়শ্রেণী:মার্কিন প্রবাসী অভিনেত্রী
কামিলা বেল

**কামিলা বেল** () (জন্ম: ২ অক্টোবর, ১৯৮৬) একজন মার্কিন অভিনেত্রী। তার উল্লেখযোগ্য কাজের মধ্যে আছে, *[[দ্য লস্ট ওয়ার্ল্ড: জুরাসিক পার্ক]]*, *[[হোয়েন আ স্ট্রেঞ্জার কল্‌স (২০০৬-এর চলচ্চিত্র)|হোয়েন আ স্ট্রেঞ্জার কল্‌স]]*, *[[১০,০০০ বিসি (চলচ্চিত্র)|১০,০০০ বিসি]]*, *[[দ্য কুইট]]*, এবং *[[পুশ (২০০৯-এর চলচ্চিত্র)|পুশ]]*।

## প্রাথমিক জীবন
কামিলা বেলের জন্ম ক্যালিফোর্নিয়ার লস অ্যাঞ্জেলসে। তার পুরো নাম, কামিলা বেল রুথ। তার মা ক্রিস্টিনা রুথ ছিলেন একজন ব্রাজিলীয় ফ্যাশন ডিজাইনার, এবং বাবা জ্যাক রুথ একটি নির্মাণ প্রতিষ্ঠানের প্রধান ছিলেন। বেল কঠোর রোমান ক্যাথলিক পরিবেশে বড় হয়ে উঠেছেন। তিনি প্রথম পড়াশোনা করেন সেইন্ট পল’স ক্যাথলিক এলিমেন্টারি স্কুলে, এবং পরবর্তীতে লস অ্যাঞ্জেলসেই অবস্থিত মার্লবোরো স্কুলে। এটি ছিলো একটি ছাত্রী বিদ্যালয়।

## পেশাজীবন
পাঁচ বছর বয়সে তিনি এনবিসি টেলিভিশনের একটি থ্রিলার চলচ্চিত্রে অভিনয় করেন। চলচ্চিত্রটির নাম ছিলো *ট্র্যাপড বিনিথ দ্য আর্থ*। অভিনয় পেশাজীবনে তার যাত্রা শুরু *[[আ লিটল প্রিন্সেস (১৯৯৫-এর চলচ্চিত্র)|আ লিটল প্রিন্সেস]]* চলচ্চিত্রে একটি ছোট ভূমিকায় অভিনয়ের মাধ্যমে। নাম ভূমিকায় তিনি প্রথম অভিনয় করেন ২০০০ সালের চলচ্চিত্র *রিপ গার্লস*-এ। এটি ছিলো ডিজনি চ্যানেলের একটি চলচ্চিত্র। কিছুদিন বিরতি নিয়ে তিনি আবার চলচ্চিত্রে ফিরে আসেন। এবার তিনি *হোয়েন আ স্ট্রেঞ্জার কল্‌স* চলচ্চিত্রে নাম ভূমিকায় অভিনয় করেন। এরপর তিনি রোলান্ড এমেরিশ পরিচালিত ব্লকবাস্টার চলচ্চিত্র *[[১০,০০০ বিসি (চলচ্চিত্র)|১০,০০০ বিসি]]*-এ অভিনয় করেন। এই চলচ্চিত্রের কাহিনী গড়ে উঠেছে প্রাচীন যুগের মানুষকে নিয়ে। এরপর বেলের সবচেয়ে বড় চলচ্চিত্র ছিলো *[[পুশ (২০০৯-এর চলচ্চিত্র)|পুশ]]* চলচ্চিত্রে কিরা হোলিস চরিত্রে অভিনয়। চলচ্চিত্রটি ছিলো একটি বিজ্ঞানকল্পকাহিনী ভিত্তিক থ্রিলার।

## ব্যক্তিগত জীবন
বেল তার ব্রাজিলীয় জাতীগোষ্ঠীয় ধাঁচের জন্য গর্বিত, এবং তিনি ব্রাজিলকে তার বিশ্বের সবচেয়ে প্রিয় স্থান হিসেবে উল্লেখ করেছেন। তিনি তার অনর্গল পর্তুগীজ বলার দক্ষতা প্রকাশ করেছেন তার অভিনীত চলচ্চিত্র *জিমি কিমেল লাইভ*-এ।

২০০৮ সালের সেপ্টেম্বর মাসে বেল জো জোন্সের সাথে প্রেম শুরু করেন। মিউজিক ভিডিও *লাভবাগ*-এ অংশ নেওয়ার সময় তাদের পরিচয় হয়। জুলাই ২০০৯-এ একটি সূত্র প্রকাশ করে যে, তাদের দুজনের সম্পর্ক ভেঙ্গে গেছে, এবং তাদের ভাষ্য হচ্ছে, “তাঁরা একে অপরের প্রতি দায়িত্বশীল, এবং তাঁরা পরস্পরের বন্ধু থাকবেন।”

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন শিশু অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:মার্কিন বেতার অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ব্রাজিলীয় বংশোদ্ভূত মার্কিন ব্যক্তি
বিষয়শ্রেণী:পর্তুগিজ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:ব্রাজিলীয় অভিনয়শিল্পী
পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল

***পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল*** () () হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের *পাইরেটস অফ দ্য ক্যারিবিয়ান* রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) *[[ব্ল্যাক পার্ল]]*-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি।

## তথ্যসূত্র

## বহিঃসংযোগ

* 
* 
* 
* 
* 
* Pirates of the Caribbean: The Curse of the Black Pearl at the ''Pirates of the Caribbean'' wiki
* Archived ABC Feature Page for ''Pirates of the Caribbean: The Curse of the Black Pearl''

বিষয়শ্রেণী:২০০৩-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:গোর ভারবিনস্কি পরিচালিত চলচ্চিত্র
বিষয়শ্রেণী:পাইরেটস অব দ্য ক্যারিবিয়ান
বিষয়শ্রেণী:ডিজনির চলচ্চিত্র
বিষয়শ্রেণী:জাহাজের পটভূমিতে চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:ওয়াল্ট ডিজনি পিকচার্স চলচ্চিত্র
পাইরেটস অব দ্য ক্যারিবিয়ান: ডেড ম্যান’স চেস্ট

***পাইরেটস অফ দ্য ক্যারিবিয়ান: ডেড ম্যান’স চেস্ট*** () () হচ্ছে ২০০৬ সালে মুক্তিপ্রাপ্ত একটি মার্কিন অ্যাডভেঞ্চার চলচ্চিত্র। এটি *[[পাইরেটস অফ দ্য ক্যারিবিয়ান (চলচ্চিত্র ধারাবাহিক)|পাইরেটস অফ দ্য ক্যারিবিয়ান]]* চলচ্চিত্র ধারাবাহিকের দ্বিতীয় চলচ্চিত্র। এর পূর্বের চলচ্চিত্রটি হচ্ছে *[[পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল]]*, ও পরবর্তী চলচ্চিত্রটি হচ্ছে *[[পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড]]*। চলচ্চিত্রটি পরিচালনা করেছেন গোর ভারবিনস্কি। এটির চিত্রনাট্য লিখেছেন টেড এলিয়ট ও টেড রোজিও, এবং প্রযোজনা করেছেন জেরি ব্রুখাইমার। চলচ্চিত্রটি চারটি একাডেমি পুরস্কারের জন্য মনোনয়ন লাভ করেছে। এগুলো হচ্ছে সেরা চিত্র নির্দেশনা, শব্দ সম্পাদনা, শব্দ মিশ্রণ, সেরা ভিজুয়াল ইফেক্ট। এর মধ্যে সেরা ভিজুয়াল ইফেক্ট বিভাগে এটি একাডেমি পুরস্কার জয় করে নেয়।

## কাহিনী সংক্ষেপ
এটির কাহিনী শুরু হয় এর আগের পর্বে যেখানে শেষ হয়েছিলো তার পর থেকে। ক্যাপ্টেন জ্যাক স্প্যারো (জনি ডেপ) দেখতে পায় যে, খলনায়ক ডেভি জোন্সের (বিলি নাই) ঋণ এখনো পরিশোধ করা বাকি আছে। আর এদিকে লর্ড কাটলার বেকেট (টম হল্যান্ডার) জ্যাক স্প্যারোর ফাঁসির মঞ্চ থেকে পালিয়ে যাওয়ার সুযোগ করে দেওয়ার অপরাধে উইল টার্নার (অর‌ল্যান্ডো ব্লুম) ও এলিজাবেথ সোয়ানকে (কিরা নাইটলি) গ্রেফতার করে।

## আরও দেখুন
* রোনাল্ড ফেডকিউ
## তথ্যসূত্র

## বহিঃসংযোগ

* 
* 
* 
* 
* 
* 
* Pirates of the Caribbean: Dead Man's Chest at the ''Pirates of the Caribbean'' wiki
* Production notes
* ABC Feature Page for ''Pirates of the Caribbean: Dead Man's Chest''
* ''Pirates of the Caribbean: Dead Man's Chest'' at the Internet Movie Script Database

বিষয়শ্রেণী:২০০৬-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:পরবর্তী কিস্তির চলচ্চিত্র
বিষয়শ্রেণী:গোর ভারবিনস্কি পরিচালিত চলচ্চিত্র
বিষয়শ্রেণী:পাইরেটস অব দ্য ক্যারিবিয়ান
বিষয়শ্রেণী:ডিজনির চলচ্চিত্র
বিষয়শ্রেণী:জাহাজের পটভূমিতে চলচ্চিত্র
বিষয়শ্রেণী:শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:স্বজাতিভক্ষণ সম্পর্কে চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:ব্রিটিশ রোমাঞ্চকর চলচ্চিত্র
বিষয়শ্রেণী:ব্রিটিশ মারপিটধর্মী চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:ব্রিটিশ ধারাবাহিক চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
কার্লসরুয়ে প্রযুক্তি ইনস্টিটিউট

**কার্লসরুয়ে প্রযুক্তি ইনস্টিটিউট** ( *কার্ল্‌স্‌রুঅ্য ইন্‌স্‌টিটুট ফ্যুর্‌ টেশ্‌নোলোগিঅ্য*) (সংক্ষেপে, KIT) জার্মানীর শীর্ষস্থানীয় প্রকৌশল বিশ্ববিদ্যালয়। এটি জার্মানীর কার্লসরুয়ে শহরে অবস্থিত। প্রায় ২০ হাজার শিক্ষার্থী এখানে প্রকৌশল, স্থাপত্য, পরিকল্পনা ও বিজ্ঞান বিভাগে স্নাতক, স্নাতকোত্তর, ডক্টরেট ও ডক্টরেট-উত্তর পর্যায়ে পড়াশোনা করেন।

## সভাপতি
* ১৯৬৮ - ১৯৮৩ অধ্যাপক Dr. Ing. h. c. Heinz Draheim
* ১৯৮৩ - ১৯৯৪ অধ্যাপক Dr. h.c. Heinz Kunle
* ১৯৯৪ - ২০০২ অধ্যাপক Dr.-Ing. Dr.-Ing. E.h. Dr.h.c.mult. Sigmar Wittig
* ২০০২ - বর্তমান অধ্যাপক Dr. sc. tech. Horst Hippler 

## তথ্যসূত্র

## বহিঃসংযোগ
* ওয়েবসাইট

বিষয়শ্রেণী:জার্মানির প্রকৌশল বিশ্ববিদ্যালয়
বিষয়শ্রেণী:১৮২৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
বৈষ্ণব সাহিত্য

থাম্ব|বৈষ্ণব পদাবলী
**বৈষ্ণব সাহিত্য**: বৈষ্ণব মতকে কেন্দ্র করে রচিত বৈষ্ণব সাহিত্য। পঞ্চাদশ শতকে শ্রী চৈতন্য দেবের ভাব বিপ্লবকে কেন্দ্র করে গোটা বাংলা সাহিত্যে বৈষ্ণব সাহিত্যের জন্ম হয়। বৈষ্ণব ধর্মের প্রবর্তক শ্রী চৈতন্য দেব কোন পুস্তক লিখে যাননি অথচ তাকে ঘিরেই জন্ম হয় এই সাহিত্যের। বৈষ্ণব পদাবলি সাহিত্যর সূচনা ঘটে চতুর্দশ শতকে বিদ্যাপতি ও চণ্ডীদাস-এর সময়ে তবে ষোড়শ শতকে এই সাহিত্যের বিকাশ হয়। বৈষ্ণব পদাবলির প্রধান অবলম্বন রাধাকৃষ্ণের প্রেমলীলা।

বিদ্যাপতি ও চন্ডীদাস বৈষ্ণব পদাবলি সাহিত্যের আদি কবি বলে বিবেচ্য। চতুর্দশ শতকের বিদ্যাপতি, চন্ডীদাশ ও ষোড়শ শতকের জ্ঞানদাস ও গোবিন্দ দাস-কে এই সাহিত্যের চতুষ্টয় বলা হয়। বিদ্যাপতি ব্রজবুলী ভাষায় বৈষ্ণব পদাবলি রচনা করেছেন ও অধিকাংশ পদাবলী এই ভাষায় রচিত হয়েছে। বৈষ্ণব পদাবলি সাহিত্যে বিদ্যাপতি, চণ্ডীদাস, জ্ঞানদাস, গোবিন্দ দাস, যশোরাজ খান, চাঁদকাজী, রামচন্দ বসু, বলরাম দাস, নরহরি দাস, বৃন্দাবন দাস, বংশীবদন, বাসুদেব, অনন্ত দাস, লোচন দাস, শেখ কবির, সৈয়দ সুলতান, হরহরি সরকার, ফতেহ পরমানন্দ, ঘনশ্যাম দাশ, গয়াস খান, আলাওল, দীন চন্ডীদাস, চন্দ্রশেখর, হরিদাস, শিবরাম, করম আলী, পীর মুহম্মদ, হীরামনি, ভবানন্দ ,অজয় কুমার দে প্রমুখ উল্লেখ্যযোগ্য কবি।

## তথ্যসূত্র

* শ্রীচৈতন্যভাগবত, বৃন্দাবন দাস, শ্রীচৈতন্যমঠ, মায়াপুর, পশ্চিমবঙ্গ, ১৯৯৩
* বাঙ্গালা সাহিত্যের ইতিহাস, প্রথম খণ্ড, সুকুমার সেন, আনন্দ পাবলিশার্স, কলকাতা, ১৯৯১,

বিষয়শ্রেণী:বাংলা সাহিত্য
বিষয়শ্রেণী:গৌড়ীয় বৈষ্ণববাদ
বিষয়শ্রেণী:বৈষ্ণবধর্ম
বিষয়শ্রেণী:নিরামিষবাদী ধর্ম
বিষয়শ্রেণী:হিন্দু একেশ্বরবাদ
বিষয়শ্রেণী:হিন্দু ধর্মীয় আন্দোলন ও সংগঠন
বিষয়শ্রেণী:কৃষ্ণ
ব্ল্যাক পার্ল

***ব্ল্যাক পার্ল*** (), মূল ***উইকড ওয়েঞ্চ*** () হচ্ছে একটি কাল্পনিক জাহাজ। এটি দেখা যায় ‎*[[‎পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল]]*, *[[পাইরেটস অফ দ্য ক্যারিবিয়ান: ডেড ম্যান’স চেস্ট]]*, ও *[[‎পাইরেটস অফ দ্য ক্যারিবিয়ান: অ্যাট ওয়ার্ল্ড’স এন্ড]]* চলচ্চিত্রে। চিত্রনাট্য অনুসারে কালো মাস্তুল ও পাল দেখে *ব্ল্যাক পার্ল*-কে সহজেই চেনা যায়। এর ফলে বিভিন্নভাবে সুবিধা হতো। কাটলার বেকেটের নির্দেশে জাহাজটি পুড়িয়ে ও ডুবিয়ে দেওয়ার আগে এর নাম ছিলো *উইকড ওয়েঞ্চ*। পরবর্তীতে জ্যাক স্প্যারোর সাথে হওয়া এক চুক্তি অনুসারে ডেভি জোন্স এটিকে সমুদ্রগর্ভ থেকে তুলে আনে। স্প্যারো এর নতুন নাম দেয় *ব্ল্যাক পার্ল*। জাহাজটিকে ‘নাই আনক্যাচেবল’ (‘’) বা ‘ছোঁয়া অসম্ভব’ বলে ডাকা হয়। নামকরণের স্বার্থকতা বিচার করে, তিনটি চলচ্চিত্রেই দেখা যায় যে, কোনো না কোনোভাবে জাহাজটি ধরা পড়ার হাত থেকে পালিয়ে গেছে, বা অতিক্রম করে চলে গেছে। এর মধ্যে আছে *[[ইন্টারসেপ্টর (পাইরেটস অফ দ্য ক্যারিবিয়ান)|ইন্টারসেপ্টর]]* (যাকে ক্যারিবিয়ানের সবচেয়ে দ্রুতগামী জাহাজ হিসেবে ধরা হয়) ও *[[দ্য ফ্লাইং ডাচম্যান (পাইরেটস অফ দ্য ক্যারিবিয়ান)|দ্য ফ্লাইং ডাচম্যান]]* (যা প্রকৃতপক্ষে বাতাসের প্রতিকূলে পার্লের থেকেও দ্রুতগামী একটি জাহাজ)। অনেকগুলো পাল ধারণ করার কারণে জাহাজটি এতো বেশি দ্রুতগামী। *অ্যাট ওয়ার্ল্ড’স এন্ড*-এ উল্লেখ করা হয় যে, এটিই একমাত্র জাহাজ যা কী না *দ্য ফ্লাইং ডাচম্যান*-কে পরাজিত করতে পারে।

## তথ্যসূত্র

## বহিঃসংযোগ
* Black Pearl at the ''Pirates of the Caribbean'' wiki
* In depth article on the Black Pearl from IGN

বিষয়শ্রেণী:পাইরেটস অফ দ্য ক্যারিবিয়ান
বিষয়শ্রেণী:কাল্পনিক জাহাজ
বিষয়শ্রেণী:ভৌতিক জাহাজ
বিষয়শ্রেণী:পাইরেটস অব দ্য ক্যারিবিয়ান
মোহাভি মরুভূমি

thumb|
thumb|
thumb|মারচিত্রে এটির অবস্থান
**মোহাভি মরুভূমি** () হচ্ছে যুক্তরাষ্ট্রের একটি মরুময় অঞ্চল। দক্ষিণপূর্ব ক্যালিফোর্নিয়ার একটি বড় অংশ, মধ্য ক্যালিফোর্নিয়ার কিছু অংশ, দক্ষিণ নেভাডা, দক্ষিণপশ্চিম ইউটা, ও উত্তরপশ্চিম অ্যারিজোনা নিয়ে এই মরুভূমি বিস্তৃত। এই মরুভূমির নামকরণ করা হয়েছে আমেরিকার আদিবাসী গোত্র মোহাভির নাম অনুসারে। এটি মূলত বেসিন অ্যান্ড রেঞ্জ ভৌগোলিক অঞ্চলের অংশ।

মোহাভি মরুভূমির সীমান নির্ধারণ করা হয় জোশুয়া বৃক্ষের উপস্থিতি দ্বারা। এই গাছকে এই মরুভূমির নির্দেশক প্রজাতি হিসেবে বিবেচনা করা হয়। ভৌগোলিক সীমানা হিসেবে টেহাচাপি পর্বতমালা থেকে স্যান গ্যাব্রিয়েল ও স্যান বার্নারদিনো পর্বতমালা পর্যন্ত মোহাভি মরূভূমির সীমা ধরা হয়। এই মরুভূমিতে প্রায় ১,৭৫০ থেকে ২,০০০ প্রজাতির উদ্ভিদ পাওয়া যায়।

## জলবায়ু
মোহাভি মরুভূমিতে বছরে গড় বৃষ্টিপাতের পরিমাণ ১০ ইঞ্চি (২৫৪ মিলিমিটার)। এই মরুঅঞ্চলের উচ্চতা সমুদ্রপৃষ্ঠ থেকে প্রায় ৩,০০০ থেকে ৬,০০০ ফুট (১,০০০ থেকে ২,০০০ মিটার)। মোহাভি মরুভূমিতেই মোহাভি ন্যাশনাল পার্ক রিজার্ভ অবস্থিত। সেই সাথে উত্তর আমেরিকার সবচেয়ে উঞ্চতম স্থান ডেথ ভ্যালিও এখানে অবস্থিত। জুলাইয়ের শেষ থেকে আগস্টের শুরুর দিক পর্যন্ত ডেথ ভ্যালির সাধারণ তাপমাত্রা থাকে প্রায় ৪৯ ডিগ্রি সেলসিয়াস (১২০ ডিগ্রি ফারেনহাইট)।

চারটি ঋতুতে মোহাভি মরুভূমিতে চার রকমের তাপমাত্রা বজায় থাকে। শীতকালে ভূ-সমতলে তাপমাত্রা থাকে -৭ ডিগ্রি সেলসিয়াসের (২০ ডিগ্রি ফারেনহাইট) নিচে, আর উঁচু অংশের তাপমাত্রা থাকে -১৮ ডিগ্রি সেলসিয়াসের (০ ডিগ্রি ফারেনহাইট) নিচে।

## তথ্যসূত্র

## বহিঃসংযোগ
* Mojave Desert images at bioimages.vanderbilt.edu
* Mojave Desert Blog
* Mojave Desert Catalog Project

## আরো পড়ুন
* Miller, D.M. and Amoroso, L. (2007). *Preliminary surficial geology of the Dove Spring off-highway vehicle open area, Mojave Desert, California* [U.S. Geological Survey Open-File Report 2006-1265]. Reston, VA: U.S. Department of the Interior, U.S. Geological Survey.
* *Mojave Desert Wildflowers*, Jon Mark Stewart, 1998, pg. iv

বিষয়শ্রেণী:মার্কিন যুক্তরাষ্ট্রের মরুভূমি
বিষয়শ্রেণী:মার্কিন যুক্তরাষ্ট্রের মরুভূমি ও শুষ্ক গুল্মভূমি
বিষয়শ্রেণী:ক্যালিফোর্নিয়ার মরুভূমি
বিষয়শ্রেণী:নেভাডার মরুভূমি
বিষয়শ্রেণী:ইউটার মরুভূমি
বিষয়শ্রেণী:উত্তর আমেরিকার মরুভূমি
ডিজিটাল অবজেক্ট আইডেন্টিফায়ার

**ডিজিটাল অবজেক্ট আইডেন্টিফায়ার** () বা **ডিওআই** () হচ্ছে একটি নিখুত রাশিমালা যা ইলেকট্রনিক ডকুমেন্ট বা প্রকাশনাকে নির্দেশিত করতে ব্যবহৃত হয়। বিষয় সম্পর্কিত বিভিন্ন মেটাডেটা ডিওআই নম্বরে সংযুক্ত থাকে। এসকল মেটাডেটার মধ্যে থাকে বিষয়বস্তুটির অবস্থান, যেমন: যে ইউআরএল বা ওয়েব ঠিকানায় গেলে বিষয়টি পাওয়া যাবে ইত্যাদি। কোনো ডকুমেন্টের ডিওআই নম্বর অপরির্তনযোগ্য, যদিও এর মেটাডেটা পরিবর্তিত হতে পারে। কোনো ডকুমেন্ট (যেমন: বই বা প্রকাশনা) ডিওআই নম্বর দ্বারা শনাক্ত করা বা নির্দেশ করা শুধু একটি ইউআরএল দ্বারা নির্দেশ করার চেয়ে অনেক নির্ভরযোগ্য। কারণ ইউআরএল সহজেই পরিবর্তিত হতে পারে, এবং তখন বিষয়টি খুঁজে পাওয়া দুষ্কর হয়ে পড়ে। কিন্তু ডিওআই নম্বর থাকলে, প্রকাশককে শুধু ডিওআই নম্বরের মেটাডেটা থেকে ইউআরএলটি হালনাগাদ করলেই কাজ হয়ে যায়।

ইউআরএল-এর মতো ডিওআই ব্যবস্থা সবার জন্য উন্মুক্ত নয়। ডিওআই সংগঠনের সাথে চুক্তি সহকারে সংযুক্তরাই কেবল ডিওআই নম্বর দেওয়ার অধিকার রাখে। আর এই সংযুক্তির জন্য নির্দিষ্ট অর্থ পরিশোধ করে সদস্যপদ গ্রহণ করতে হয়। আন্তর্জাতিক ডিওআই ফাউন্ডেশন এরকম বেশ কিছু সংস্থাকে রক্ষণাবেক্ষণ ও দিকনির্দেশনা দিয়ে থাকে, এরা এই ব্যবস্থার উন্নয়ন ও নিয়ন্ত্রণে কাজ করে থাকে। ২০০০ সালের শেষ দিক থেকে প্রকাশনার ক্ষেত্রে এই ব্যবস্থা তৈরি ও এর প্রসার হয়ে আসছে। ২০০৯ পর্যন্ত বিশ্বব্যাপী প্রায় ৪,০০০ সংগঠন প্রায় ৪ কোটি ৩০ লক্ষ ডিওআই নম্বর প্রদান করেছে।

## তথ্যসূত্র

## বহিঃসংযোগ
* The DOI system
* Factsheet: DOI System and Internet Identifier Specifications
* The Handle System

বিষয়শ্রেণী:প্রকাশনা
বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:শনাক্তকারী
বিষয়শ্রেণী:বৈদ্যুতিক নথি
পতাকা দিবস

[thumb|[Faroe Islands|ফারো দ্বীপপুঞ্জের ৫০তম পতাকা দিবস।]]
**পতাকা দিবস** হল পতাকা সম্পর্কিত ছুটির দিন - হয় এদিন কোনো একটি নির্দিষ্ট পতাকা ওড়ানো হয় (যেমন, জাতীয় পতাকা), অথবা এই দিন পালন করা হয় কোনো ঐতিহাসিক ঘটনাকে স্মরণ করার জন্য যেমন যেদিন কোনো জাতি তাদের জাতীয় পতাকা চয়ন করল।

পতাকা দিবস সাধারণতঃ জাতীয় সাংবিধানিক স্বীকৃতি থাকে। আবার কখনো কখনো রাষ্ট্রপ্রধানের আদেশানুসারেও এই দিন পালিত হয়। যেভাবেই হোক না কেন, যে কোন পতাকা দিবসে পতাকা কি ভাবে ও কোথায় ওড়ানো হবে তার সুস্পষ্ট নির্দেশ থাকে (যেমন, অর্ধনমিত না পূর্ণদৈর্ঘ্য)। আবার কখনো কখনো প্রথাগত নির্বন্ধও থাকে।

## নির্দিষ্ট পতাকা দিবস সমূহ

## আরও দেখুন

* জাতীয় দিবস
* প্রজাতন্ত্র দিবস
* সরকারি ছুটির দিন

## তথ্যসূত্র

বিষয়শ্রেণী:জাতীয় দিবস
বিষয়শ্রেণী:Vexillology
মোটবডেলা মন্টেজুমা

***মোটবডেলা মন্টেজুমা*** (বৈজ্ঞানিক নাম: ) হচ্ছে জোঁকের একটি প্রজাতি। মার্কিন যুক্তরাষ্ট্রের মধ্য অ্যারিজোনার মন্টেজুমা ওয়েল অংশে এই জোঁকের দেখা মেলে। এটি একটি নিশাচর প্রাণী, এবং ঐ স্থানেরই এন্ডেমিক উভচর প্রাণী *[[হায়েলেলা মন্টেজুমা]]* হচ্ছে এই জোঁকের প্রধান শিকার।

## বিবরণ
পরিণত বয়সের *মোটবডেলা মন্টেজুমা* লম্বায় প্রায়  হতে পারে (সামনের ও পেছনের চোষকসহ)।

## বিস্তৃতি
[thumb|250px|[অ্যারিজোনা|অ্যারিজোনায় অবস্থিত মন্টেজুমা কূপ]]
*মোটবডেলা মন্ডেজুমা* প্রকৃতিগতভাবে *এরপোবডেলা* গণের খুবই কাছাকাছি, এবং উত্তর আমেরিকা থেকে আলাস্কা ও মেক্সিকো জুড়ে এই গণের বিভিন্ন প্রজাতির বিস্তৃতি রয়েছে। যদিও *মোটবডেলা মন্টেজুমা*-কে একমাত্র অ্যারিজোনার ইয়াভাপি কাউন্টির মন্টেজুমা কাসল ন্যাশনাল মেমোরিয়ালের অন্তর্গত মন্টেজুমা কূপেই দেখা যায়।

## বাস্তুতন্ত্র
মন্টেজুমা কূপে মাছের বসবাসের জন্য খাবার খুব বেশি নেই, কারণ এর পানির ওপরাংশে শিকারের উপযোগী প্রাণীর সংখ্যা খুবই কম। যদিও কিছু সংখ্যক অমেরুদণ্ডী প্রাণী এই কূপটিতে বাস করে। *মোটবডেলা মন্টেজুমা*র প্রধান শিকার ঐ কূপেরই একটি এন্ডেমিক উভচর। এর নাম *হায়েলেলা মন্টেজুমা*।

## আচরণ
*মোটবডলা মন্টেজুমা* একটি নিশাচর প্রাণী। দিনের পুরো সময়টাই এই জোঁক কূপের তলদেশে কাটায়। সেসময় এর খাদক ওয়াটারফাউল পানির ওপরাংশে অবস্থান করে। রাত হলে এই জোঁক উন্মুক্ত পানি সাঁতরে ডাঙ্গায় উঠে আসে এবং তীরের কাছাকাছি থাকা উভচরগুলোকে শিকার করে। এটিই একমাত্র জোঁক যা মুক্ত পানিতে শিকার করে। শব্দের দ্বারা এই জোঁক তার শিকারের অবস্থান শনাক্ত করে। এছাড়া এই কূপে এই প্রজাতির জোঁকের ডায়েল ভার্টিকাল মাইগ্রেশন ঘটারও নজির পাওয়া যায়।

## জীবনচক্র
অন্যান্য অনেক জোঁকের মতোই *মোটবডেলা মন্টেজুমা* একটি হার্মাফ্রোডাইট। অর্থাৎ, দুটো পৃথক প্রজাতি একে অপরের নিষেক ঘটতে সাহায্য করে, এবং এর ফলে পুষ্টিসমৃদ্ধ গুটিতে ডিমের সৃষ্টি হয়। হাঁস, ও অন্যান্য শিকারীর হাত থেকে রক্ষা করতে ডিমগুলোকে কূপের গভীর তলদেশে অবস্থান করানো হয়। ডিমগুলো নিজে নিজেই ফুটে ওঠে ও বাচ্চা জোঁকের জন্ম নেয়।

## তথ্যসূত্র

বিষয়শ্রেণী:জোঁক
বিষয়শ্রেণী:অঙ্গুরীমাল
ভেদাঙ্ক

thumb|আদর্শ ভেদাঙ্ক তুলনা
**ভেদাঙ্ক** উপাত্ত-এর ব্যাপ্তির একটি পারিসাংখ্যিক পরিমাপক।

## গাণিতিক সূত্র
যদি একটি দৈব চলক X-এর প্রত্যাশিত মান (গড়) বর্তমান থাকে, তখন X-এর ভেদাঙ্ক বা ভেদমান নিম্নলিখিত সূত্র দ্বারা গণনা করা যায়:

:\begin{align} \langle \langle X \rangle \rangle &= \langle (X-\mu)^2 \rangle\\ \operatorname{Var}(X) &= \operatorname{E}[(X - \mu)^2]\,. \end{align}

এই সংজ্ঞা বিচ্ছিন্ন, অবিচ্ছিন্ন সব রকমের দৈব চলকের কাজের জন্যই প্রযোজ্য। এই সূত্রটিকে নিম্নরূপে প্রকাশ করা সম্ভব:

:\begin{align} \operatorname{Var}(X) &= \operatorname{E}[(X - \mu)^2] \\ &= \operatorname{E}[X^2 - 2\mu X + \mu^2] \\ &= \operatorname{E}[X^2] - 2\mu\,\operatorname{E}[X] + \mu^2 \\ &= \operatorname{E}[X^2] - 2\mu^2 + \mu^2 \\ &= \operatorname{E}[X^2] - \mu^2 \\ &= \operatorname{E}[X^2] - \operatorname{E}[X]^2. \end{align}

দৈব চলক X-এর ভেদাঙ্ককে সাধারণত Var(X), \scriptstyle\sigma_X^2, বা \sigma^2 (উচ্চরণ “সিগমা স্কয়ার”) লেখা হয়। যদি কোনো সম্ভাবনা বিন্যাসের প্রত্যাশিত মান বিদ্যমান না থাকে, যেমনটি কশী বিন্যাসের ক্ষেত্রে হয়ে থাকে, তখন ভেদাঙ্কও গণনা করা সম্ভব না। আরো কিছু সম্ভাবনা বিন্যাস আছে, যাদের প্রত্যাশিত মান বিদ্যমান থাকলেও, ভেদাঙ্ক অসীম হতে পারে।

### অবিচ্ছিন্ন দৈব চলক

যদি X একটি অবিচ্ছিন্ন দৈব চলক হয়ে থাকে, যার সম্ভাবনা ঘনত্ব ফাংশন p(x),

:\operatorname{Var}(X) =\int (x-\mu)^2 \, p(x) \, dx,

যেখানে \mu = \int x \, p(x) \, dx,এবং যেখানে যথার্থ সমাকলনটি নেয়া হয় x-এর উপর, X-এর ব্যাপ্তির সাপেক্ষে।

### বিচ্ছিন্ন দৈব চলক

যদি X একটি বিচ্ছিন্ন দৈব চলক হয়ে থাকে, যার সম্ভাবনা বিন্যাস x_1 \, \sim \, p_1, \, \ldots \, , x_n \, \sim \, p_n, তখন

:\operatorname{Var}(x) = \sum_{i=1}^n p_i\cdot(x_i - \mu)^2

## বৈশিষ্ট

ভেদাঙ্ক হলো অঋণাত্মক সংখ্যা কারণ দ্বিঘাত মানগুলো কেবলি ধনাত্মক বা শূন্য হতে পারে। ধ্রুব সংখ্যার ভেদাঙ্ক শূন্য, এবং একটি চলকের উপাত্তের ভেদাঙ্ক শূন্য যদি সবগুলো উপাত্তের মান একই হয়।
অবস্থান পরিবর্তন সাপেক্ষে ভেদাঙ্ক অপরিবর্তিত থাকে। এর মানে, যদি উপাত্তের সবগুলো মানের সাথে একটি ধ্রুব সংখ্যা যোগ করা হয়, ভেদাঙ্ক অপরিবর্তিত থাকবে। যদি উপাত্তের সবগুলো মানের সাথে একটি ধ্রুব সংখ্যা দ্বারা গুন করা হয়, সেক্ষেত্রে ভেদাঙ্ক সেই ধ্রুব সংখ্যার দ্বিঘাতের দ্বারা গুণনের সমান হবে। এই দুই বৈশিষ্ট নিম্নলিখিত সূত্র দ্বারা প্রকাশ করা যেতে পারে:

:\operatorname{Var}(aX+b)=\operatorname{Var}(aX)=a^2\operatorname{Var}(X).

## সহজে ব্যবহার্য সূত্র
ভেদাঙ্কের সহজে ব্যবহার্য সূত্র নিম্নরূপে লিখা যেতে পারে
:
\begin{align}
\operatorname{Var}(X) & = \operatorname{E}(X^2 - 2\,X\,\operatorname{E}(X) + (\operatorname{E}(X))^2) \\
& = \operatorname{E}(X^2) - 2(\operatorname{E}(X))^2 + (\operatorname{E}(X))^2 \\
& =\operatorname{E}(X^2) - (\operatorname{E}(X))^2.
\end{align}


## আরও দেখুন
* কোভ্যারিয়্যেন্স
* গড়
* সম্ভাবনা বিন্যাস

## বহিঃসংযোগ
* A Guide to Understanding & Calculating Variance
* Fisher's original paper (pdf format)
* A tutorial on Analysis of Variance devised for first-year Oxford University students

বিষয়শ্রেণী:পরিসংখ্যান
নেওয়ার

**নেওয়ার** (নেপাল ভাষা: नेवा *Newā(h)*, আধুনিক নেপালী ভাষায়: नेवार *Newār* অথবা  *Newāl*) নেপাল উপত্যকার এক অতি প্রাচীন জাতি। এই মানব জাতির উত্‍স সম্পর্কে সঠিকভাবে কিছু বলা যায়না। আর্য, মোঙ্গল এবং দ্রাবিড় সব ধারার মানুষ মিলেমিশে নেপাল উপত্যকায় যে জনগোষ্ঠী তৈরি হয়েছিলো তারই সাধারণ নাম ছিলো নেওয়ার।

ঐতিহাসিক সূত্র থেকে জানা যায় যে, কিরাতদের পরাজিত করে নেপাল উপত্যকা দখল করেছিলো লিচ্ছবিরা। প্রাচীন ভাষা বিজ্ঞান ও প্রত্নতাত্ত্বিক প্রমাণ থেকে একথা বলা যায় যে, লিচ্ছবিদের আগমনের পূর্ব থেকেই নেওয়ার-রা নেপাল উপত্যকার বিস্তীর্ণ অঞ্চল জুড়ে এক প্রাচীন ও উচ্চমানের ঐতিহ্যবাহী সংস্কৃতি গড়ে তুলেছিলো ।

পশ্চিমবঙ্গের পার্বত্য অঞ্চলে, নেওয়ারদের আগমন ঘটেছে পূর্ব নেপাল থেকে। দার্জিলিং জেলার তিনটি পার্বত্য মহকুমায় তাদের বাস। তবে, শিলিগুড়ি মহকুমায় এবং জলপাইগুড়ি জেলাতেও নেওয়ার সম্প্রদায়ের মানুষ বিভিন্ন জীবিকার প্রয়োজনে বসবাস করেন। পশ্চিমবঙ্গে তাদের পদবী প্রধান। অনেকে শ্রেষ্ঠী ব্যবহার করেন। এ রাজ্যে তাদের পরিচয় নেপালী ভাষী ব্যবসাহী সম্প্রদায় হিসেবে। সিকিম রাজ্যে ও নেওয়ার সম্প্রদায়ের মানুষ বসবাস করেন।

নেওয়ারদের নিজস্ব ভাষা নেওয়ারি। নেওয়ারি ভাষা ভোট-বর্মা ভাষা গোষ্ঠীর অন্তর্গত। তবে নেওয়ারি ভাষায় সংস্কৃত এবং অন্যান্য ভারতীয় ভাষার প্রভাব সুস্পষ্ট। একসময় প্রাচীন নেওয়ারি ভাষায় অনূদিত হয়েছিলো প্রচুর মহাযান বৌদ্ধশাস্ত্র। এছাড়া, নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতিয়ার্ধে, নেওয়ারি ভাষা ও সাহিত্যের অধ্যয়্ণ নেপালে পুনরায় শুরু হয়।

## আরও দেখুন
* নেপাল
* নেপাল ভাষা
* নেপাল সংবৎ

## পাদটীকা

বিষয়শ্রেণী:ভারতের জাতিগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:নেওয়ার
বিষয়শ্রেণী:নেপালের আদিবাসী জনগোষ্ঠী
বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:হিন্দু সমাজ
বিষয়শ্রেণী:হিন্দু জাতিগোষ্ঠী
বিষয়শ্রেণী:ভুটানের জাতিগোষ্ঠী